מחלף ראשון דרום

מחלף ראשון דרום הוא מחלף המקשר בין כביש 431 וכביש 4. הוא נפתח לתנועה בנובמבר 2008 עם פתיחתו של הקטע המערבי בכביש 431. לפני הקמתו הייתה במקום יציאה מכביש 4 לכביש 4311, ועם הקמתו של כביש 431 היא הפכה לחלק מנתיבי השירות של כביש 431.

כיווני התנועה במחלף חלקיים ומתאפשרים בשני כיוונים בלבד: מכביש 431 בכיוון מערב לכביש 4 בכיוון דרום ומכביש 4 בכיוון צפון לכביש 431 בכיוון מזרח. הגישה לכביש 4 מתבצעת באמצעות רמפה ארוכה המורכבת משלושה גשרים. קרבתו של המחלף למחלף עין הקורא מאפשרת בחירת נתיב נסיעה חלופי לשם ביצוע פניות בכיוונים אחרים.

קישורים חיצוניים

תמונות מבניית המחלף, קבוצת ד.א.ל

קטגוריה:כביש 431: מחלפים
קטגוריה:כביש 4: מחלפים
קטגוריה:ראשון לציון: צמתים ומחלפים